શીર્ષક: અમેરિકાની ચૂંટણી: ડોનાલ્ડ ટ્રમ્પ કે જો બાઇડન પાસે ભારતની શું અપેક્ષાઓ?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
25 ઑગસ્ટે રિપબ્લિક કન્વેશન ખાતે આ કાર્યક્રમનું પ્રસારણ કરાયું ત્યારે અમેરિકામાં તેને પક્ષપાતપૂર્ણ કાર્યક્રમ ગણાવીને તેની ટીકા થઈ હતી. તેની સામે ભારતમાં આ પ્રસંગને બહુ ગૌરવ સાથે રજૂ કરાયો હતો - એક ભારતીય વ્યક્તિને પ્રમુખ પોતે અમેરિકાના નાગરિક તરીકે આવકારી રહ્યા હતા. 

અમેરિકાની ઇમિગ્રેશનની પૉલિસીની ભારત અને ભારતીયોને સીધી અસર થાય છે. ભારતમાંથી સતત પ્રતિભાશાળી ટૅક એક્સપર્ટ અમેરિકામાં સ્થાયી થતા રહ્યા છે. આ ભારતીય નિષ્ણાતો H1B વીઝા પર અમેરિકા જતા હોય છે અને બાદમાં અમેરિકન નાગરિક બનતા હોય છે.

આ બાબતને પ્રમુખ ટ્રમ્પે પોતે અનુમોદન આપ્યું તેના કારણે ઇન્ડિયન અમેરિકન્સ પર તેની સારી છાપ પડી હશે. કદાચ પરંપરાથી ડેમૉક્રેટિક પાર્ટી માટે મતદાન કરતાં આવેલા ભારતીય સમુદાયના મતદારોને આકર્ષવા માટે પણ આ રીતે વ્હાઇટ હાઉસમાં કાર્યક્રમ યોજાયો હતો. 

પ્રમુખે આ રીતે પ્રતીકાત્મક રીતે કાર્યક્રમ યોજ્યો તેના કારણે સારી ભાવના પેદા થઈ હશે, કેમ કે બંને દેશો વચ્ચેના સંબંધો વ્યૂહાત્મક રીતે વધારે મજબૂત બની રહ્યા છે.

ઇન્ડિયન અમેરિકન્સ પોતાની રીતે ચૂંટણીમાં મતદાન કરશે, પરંતુ આગામી પ્રમુખ - ટ્રમ્પ હોય કે બાઇડન - ભારત માટે શું કરી શકશે?

ચીન અને લદ્દાખ 

ભારતને પોતે ક્યાં મદદરૂપ થઈ શકે છે તે બાબતમાં અમેરિકા સ્પષ્ટ વાત કરતું આવ્યું છે. ભારત લદ્દાખના મામલે ચીન સાથે ઘર્ષણમાં ઉતરેલું છે, ત્યારે અમેરિકા તે બાબતમાં મદદરૂપ થઈ શકે છે.

ભારત અને ચીને બંનેએ સરહદે 50,000 જેટલા સૈનિકો ગોઠવેલા છે અને કેટલીક જગ્યાએ બંને સેનાની ટુકડીઓ એક બીજાથી 200 મીટર જ દૂર ગોઠવાયેલી છે. સલામતી નિષ્ણાતો માને છે કે નાનકડી ગેરસમજને કારણે મોટી અથડામણ થઈ શકે છે.

જૂનમાં ભારત અને ચીનના દળો વચ્ચે લદ્દાખમાં અથડામણો થઈ હતી અને તેના કારણે બે અણુસત્તા દેશો વચ્ચે તંગદિલી વધી છે.

અમેરિકાએ આ ઘર્ષણમાં ભારતને સહાય કરવા માટેનું એકથી વધુ વાર કહ્યું છે.

"તેમણે (ભારતે) આ ઘર્ષણમાં અમેરિકાને પોતાનું સાથી બનાવવું જોઈએ", એમ વિદેશ પ્રધાન માઇક પોમ્પિઓએ આ મહિનાની શરૂઆતમાં કહ્યું હતું.

અમેરિકાના રાષ્ટ્રપતિની ચૂંટણી: ભારત અને પૂર્વ એશિયાના દેશો માટે કેમ મહત્ત્વની?

કેટલાક ભારતીય રાજદ્વારીઓ સહમત છે કે ભારતે અમેરિકાનો સાથ લઈને ચીન પર દબાણ લાવવું જોઈએ, જેથી તે ઘૂસણખોરી કરી હોય તે પ્રદેશોમાંથી પીછેહઠ કરે. ભારત બીજા સ્થાનિક સાથીઓને પણ સાથે રાખવાનું પસંદ કરશે.

જાપાન અને ઓસ્ટ્રેલિયા સાથે મળીને ભારત તથા...